Markuss Komuls

Markuss Komuls (s. 4. tammikuuta 1998 Talsi, Latvia) on latvialainen jääkiekkopuolustaja, joka pelaa 31. joulukuuta 2025 asti kestävällä sopimuksella Tšekin Extraligan HC Litvínovissa. Hän laukoo oikealta.
Ura.
Seuraura.
Komuls aloitti jääkiekkoilun nelivuotiaana. Hänen kasvattajaseuransa kasvattajaseura on Venta 2002. Komuls siirtyi sieltä sittemmin HK Tukumsiin, josta hän palasi 16-vuotiaana Ventaan kaudeksi 2013–2014. Kaudeksi 2014–2015 Komuls siirtyi Yhdysvaltoihin MetJHL-junioriliigan Vermont Lumberjacksiin. Hän oli tehoilla 18+37=55 joukkueen paras syöttäjä ja toiseksi paras pistemies. Komuls sijoittui koko sarjan puolustajien pistepörssissä kolmanneksi. Hän pelasi kauden aikana MetJHL:n tähdistöottelussa ja palkittiin kauden päätteeksi sarjan parhaana hyökkäävänä puolustajana. Kaudella 2015–2016 Komuls edusti Lumberjacksia EHL-junioriliigassa. Hän oli joukkueen paras syöttäjä ja toiseksi paras pistemies. Hän jakoi puolustajien pistepörssin kolmannen sijan Hartford Jr. Wolf Packin Max Blitzin kanssa. Komuls valittiin EHL:n ensimmäiseen tähdistökentälliseen.
Wilkes-Barre/Scranton Knights varasi Komulsin 85. pelaajana NAHL-junioriliigan varaustilaisuudessa 2016. Hän siirtyi joukkueeseen kaudeksi 2016–2017. Komuls pelasi alkukaudella 2017–2018 neljä ottelua, jonka jälkeen hänet kaupattiin Kenai River Brown Bearsiin. Komuls nousi joukkueen varakapteeniksi ja hän oli tehoilla 8+27=35 joukkueen eniten maaleja tehnyt puolustaja sekä neljänneksi paras pistemies. Komuls jakoi liigan puolustajien pistepörssin yhdeksännen sijan Cougee Region Chillin Jackson Deckerin kanssa.
Vuodet 2019–2023 Komuls kävi Alaskan yliopistoa Fairbanksissa. "Freshman-vuotenaan" 2019–2020 hän voitti joukkueensa sisäisen tehotilaston lukemalla +7. Komulsin "Sophomore-vuosi" 2020–2021 ja Fairbanksin kausi jäi väliin koronaviruspandemian vuoksi.
Viimeisen yliopistokautensa jälkeen maaliskuussa 2023 Komuls teki loppukauden 2023–2024 kattavan sopimuksen ECHL-joukkue Trois-Rivières Lionsin kanssa. Hän pelasi siellä 11 runkosarjaottelua tehden kolme syöttöpistettä ja Komuls keräsi teholukeman +6, joka oli joukkueen koko kauden paras. Kesäkuussa hän teki Lionsin kanssa vuoden mittaisen jatkosopimuksen. Komulsin ensimmäinen kokonainen ammattilaiskausi 2023–2024 toi ECHL:n runkosarjassa 48 ottelussa tehot 2+5=7.
Kaudeksi 2024–2025 Komuls siirtyi vuoden mittaisella sopimuksella Slovakian Extraligassa pelaavan HC Nové Zámkyn riveihin. Hän pelasi siellä 35 runkosarjaottelua tehopistein 2+5=7, kunnes tammikuun 2025 lopulla Komuls siirtyi loppukauden kattavalla sopimuksella Tšekin Extraligan Rytíři Kladnoon, jossa hän pelasi 11 runkosarjaottelua tehopistein 1+2=3.
Elokuussa 2025 Komuls teki kahden kuukauden mittaisen koesopimuksen SM-liigajoukkue Helsingin IFK:n kanssa. Seuran urheilutoimenjohtaja Janne Pesosen mukaan HIFK hankki hänet ensisijaisesti tuomaan leveyttä puolustuksen poissaolojen varalle. Komulss pelasi alkukaudella 2025–2026 vain yhden ottelun, kunnes 20. syyskuuta HIFK tiedotti hänen jääneen ilman jatkosopimusta. Marraskuussa Komulss palasi Tšekkiin ja siirtyi 31. joulukuuta asti kestävällä sopimuksella Extraliga-joukkue HC Litvínoviin. Hänen sopimuksensa sisältää option loppukaudesta.
Maajoukkueura.
Komuls edusti Latviaa MM-kilpailuissa vuosina 2024 ja 2025. Ensimmäisessä turnauksessa hänet valittiin Saksaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Komuls pelasi myös Milanon olympiakisojen 2026 karsinnoissa. Yhteensä hän on pelannut 27 A-maaottelua tehopistein 2+3=5.
Komuls pelasi myös alle 20-vuotiaiden IA-divisioonan MM-kilpailuissa vuonna 2018, jolloin hän voitti hopeaa. Komuls pelasi myös alle 18-vuotiaiden MM-kilpailuissa vuonna 2016.
Muuta.
Komulsin isoveli Miks pelasi omalla urallaan pudotuspelit mukaan lukien yhteensä 235 ottelua Latvian pääsarjatasolla. Veljesten serkku Uvis Balinskis pelaa puolustajana NHL-seura Florida Panthersissa, jossa hän on voittanut myös Stanley Cupin vuonna 2025.